CUVÂNT DESPRE TAINA SPOVEDANIE, 
AL SFÂNTULUI NICODIM AGHIORITUL 

Cuvînt înainte 

După cum, la rînduiala firii, Dumnezeu n-a purtat de 
grija numai sa fim sănătoşi în viata aceasta, ci sa si 
dobîndim sănătatea cu osebite doctorii si tămăduiri 
cînd ne vom îmbolnăvi trupeşte - în acelaşi chip, si la 
rînduiala Darului, El n-a purtat de grija numai ca sa ne 
nastem a doua oara duhovniceste, sănătoşi, prin 
Sfîntul Botez, ci si sa dobîndim sănătatea cea 
duhovniceasca, cînd ne vom îmbolnăvi sufleteşte, cu o 
baie curatitoare si doctorie minunata. Si aceasta nu 
este altceva decît Taina Sfintei Mărturisiri. [...] 

Dar, o, nenorocire! Aceasta baie curatitoare si 
minunata doctorie, adică mărturisirea cea folositoare de 
suflet, s-a făcut astăzi la Creştini o Taina prea puţin 
folositoare! Căci, socotind ca se curata în aceasta baie, 
n-au ajuns nici măcar sa se spele - după cum zice 
Solomon: „Fiul rau pe sine se judeca a fi drept, si de 
întinaciune nu s-a spălat." (Pilde 30, 13) - de vreme ce 
unii dintre dînsii sau nu se mărturisesc niciodată, sau 
se mărturisesc foarte rar, iubind, ticăloşii, mai bine sa 
se tăvălească în noroiul păcatelor lor ca dobitoacele 
decît sa alerge la aceasta baie si sa se cureţe. Alţii se 
mărturisesc, e adevărat, însă nu precum se cuvine, 
pentru ca nu se spovedesc cu cea mai cuviincioasa 
cercetare a conştiinţei si a păcatelor lor, nici cu 
zdrobirea si umilinţa cea trebuincioasa, nici cu o voinţa 
hotarîtoare ca de aici înainte sa nu mai pacatuiasca, 
nici cu facerea canonului care se cuvine - ca acestea 
toate alcătuiesc mărturisirea cea plăcuta lui Dumnezeu. 
Ci se mărturisesc fara de nici o cercetare, fara de nici o 
umilinţa, fara de hotarîre si fara de împlinirea cano- 
nului, mai pe scurt spus, se spovedesc numai pentru 
obicei, poate pentru ca vine Pastele, sau Naşterea lui 
Hristos, sau Botezul. Si asa, în acest chip rau 
marturisindu-se, ticăloşii, se batjocoresc cu adevărat si 
foarte se păgubesc. De aceea, noi ne întristam pentru 
o atît de mare paguba si înşelare a fraţilor noştri 
Creştini, încît ne-am nevoit ca sa adunam de la mulţi 
dascăli aceasta scurta sfatuire către cel ce se 
pocaieste, si cu aceasta sa-i îndemnam pe păcătoşii ce 
se mărturisesc sa se mărturisească mai des; iar celor 
de se mărturisesc rau, sa le tîlcuim si sa-i facem sa 
cunoască a se mărturisi cum se cuvine, pentru ca 
mărturisirea lor sa fie plăcuta lui Dumnezeu, si 
folositoare si, ca urmare, sa fie adeverită si fara de 
îndoiala iertarea păcatelor lor, care se da de la 
Dumnezeu prin preotul duhovnic. [...] 

Mărturisirea trebuie sa se facă la cei mai iscusiţi 
duhovnici 

întîi, cercetează si afla care este cel mai iscusit 
duhovnic între ceilalţi. Pentru ca Marele Vasile spune 
(în hotarîrea pe scurt 229): „După cum oamenii nu-si 
arata unul altuia suferinţele si rănile trupului, ci le 
dezvăluie doctorilor încercaţi care ştiu sa le lecuiască, 
asa si păcatele se cade sa fie înfăţişate nu oricui, ci 
acelora care pot sa le tamaduiasca". 

Cum sa-si cerceteze cineva cugetul sau 

în al doilea rînd, după cum stai si socoteşti cu cîti 
bani eşti păgubit în negutatoria pe care o faci, tot asa 
aduna-te si tu, frate, deoparte, si - înainte sa mergi la 
un asemenea duhovnic, vreme de doua sau trei 
saptamîni, mai cu seama la începutul celor patru 
posturi ale anului - şezi în mare linişte, si plecîndu-ti 
capul, cercetează în cugetul tau ceea ce Filon Iudeul 
numeşte judecata cugetului. Si sa nu te faci apărător, ci 



judecător al păcatelor tale, cum spune Sfinţitul 
Augustin. Socoteşte si tu, precum lezechia, toata vre- 
mea trecuta a vieţii tale, cu mîhnire si amărăciune în 
sufletul tau: „Sfîrsi-voi firul vieţii mele aducîndu-mi 
aminte de amărăciunea sufletului meu!" (Isaia 38, 15); 
sau măcar socoteşte, după ce te-ai mărturisit, cîte 
păcate ai savîrsit;cu fapta, cu vorba si încuviinţarea 
gîndurilor. Număra lunile; apoi, de la luni, treci la 
saptamîni, si de la saptamîni la zile. Adu-ti aminte de 
oamenii cu care ai păcătuit si de locurile unde ai 
păcătuit si gîndeste-te cu grija, ca sa afli fiecare păcat 
al tau. 

Deoarece oamenii astăzi fie ca se lasă greu cînd e 
vorba sa-si facă o asemenea cercetare amănunţita a 
cugetului lor, fie ca uita si nu pot sa-si amintească 
păcatele, iată, frate, ca ti-am aşternut pe hîrtie, în 
„învăţătura către duhovnic", păcatele de moarte, păca- 
tele ce se iartă si păcatele care se trec cu vederea. Ti- 
am înfăţişat acolo si cele zece porunci si cine sînt cei 
ce greşesc la fiecare din acestea, ca sa te despovăram 
de aceasta greutate si sa te facem sa-ti aminteşti cu 
uşurinţa păcatele tale. Deci caută acolo, si, cercetînd, 
adu-ti aminte care păcate din cele ce se afla acolo le-ai 
savîrsit, ca sa le mărturiseşti. [...] 

Cum trebuie sa se mărturisească păcătosul 

După ce te vei fi gîndit în acest chip la păcatele tale, 
frate al meu păcătos, si te vei fi pregătit cu aceasta 
zdrobire a inimii si îngrijorare, mergi atunci la acel 
iscusit duhovnic de care am vorbit. Daca ştii carte, 
însemneaza-ti, frate, păcatele si pe hîrtie, ca sa nu le 
uiti.[...] 

Ce este mărturisirea? 

Mărturisirea este o înfăţişare, de bunăvoie, prin grai, 
a faptelor rele, ca si a vorbelor si a gîndurilor. Ea este 
smerita, învinuindu-se pe sine, este dreapta, fara rusi- 
nare, hotarîta, si se face către un duhovnic legiuit. 

Mărturisirea trebuie făcuta de bunăvoie 

Aşadar, si tu, frate: 1) Trebuie sa mărturiseşti, cu 
însasi gura ta, toate faptele tale cele rele, toate vorbele 
tale rele si toate gîndurile tale rele. Am zis sa-ti spui 
păcatele cu însasi gura ta deoarece, chiar daca le-ai 
avea scrise ca sa nu le uiţi, totuşi ai datoria sa le citeşti 
tu însuti duhovnicului tau.[...] 

Mărturisirea trebuie sa fie smerita 

2) Trebuie sa te mărturiseşti cu smerenie, cu multa 
umilinţa si cu inima zdrobita - precum si-a mărturisit 
femeia desfrînata păcatele ei, precum Cananeanca si 
precum se ruga vameşul - pentru ca Dumnezeu sa 
primească mărturisirea ta si sa-ti dea iertarea 
păcatelor. Fiindcă „inima înfrînta si smerita, Dumnezeu 
nu o va urgisi" (Psalmul 50:18). Aceasta smerenie si 
umilinţa trebuie sa o araţi încă si atunci cînd te mustra 
duhovnicul pentru vreun păcat al tau, pastrînd tăcerea 
si fara sa te mînii, si nici taindu-i vorba, ci primind 
dojana cu bucurie, ca si cînd ti-ar face-o însuşi 
Dumnezeu.[...] 

Mărturisirea trebuie sa fie spre învinovăţirea ta 

3) Cînd te mărturiseşti nu trebuie sa învinovăţeşti pe 
unul sau pe altul, spunînd ca ei au fost pricina de ai 
păcătuit, după cum Adam a dat vina pe Eva, si Eva pe 
şarpe. Nu! Tu sa nu faci asa! Ci sa te învinovăţeşti 
numai si numai pe tine si voinţa ta cea ticăloasa. „Daca 
vrei sa învinovăţeşti pe cineva - îti spune 
dumnezeiescul Gura de Aur (Omilia 51 la Matei) - 
învinovateste-te pe tine!" Si alcătuitorul Pildelor spune: 
„Drept este cel ce se învinovăţeşte pe sine" (Pilde 18, 
17). „Pe sine" zice, si nu" pe alţii". Pentru ca nu cumva, 



cautînd sa-si împuţineze cu mărturisirea păcatele sale, 
sa si le sporească, adaugînd si învinovatirea.[...] 
Mărturisirea trebuie sa fie dreapta 

4) Trebuie sa te mărturiseşti întru adevărul si 
dreptatea inimii tale, aratîndu-ti toate păcatele, asa cum 
le-ai savîrsit, cu toate împrejurările: locul, persoana, 
pricina, numărul păcatelor si felul lor. (vezi capitolul V al 
„învăţăturii către Duhovnic", despre împrejurări. Numai 
ca numele persoanelor cu care ai păcătuit nu trebuie sa 
le araţi.) Marturiseste-ti păcatele fara sa adaugi sau sa 
scazi ceva, fara sa spui jumătate din păcatele tale unui 
duhovnic, si jumătatea cealaltă altuia, cum fac unii 
vicleni. Sa nu le spui cu cine ştie ce cuvinte 
meşteşugite - cu care în acelaşi timp sa-ti ascunzi 
păcatele, cu scopul sa-ti micşorezi ruşinea - ci sa le 
mărturiseşti simplu si drept, cu inima fara vicleşug, si 
adevarat.[...] 

Mărturisirea trebuie făcuta fara sa te ruşinezi 

5) Trebuie sa te mărturiseşti fara sa te ruşinezi, 
fiindcă ruşinea pe care o capeţi cînd te mărturiseşti îti 
aduce slava si har de la Dumnezeu, potrivit cu Sirah: 
„Este ruşine care aduce păcate si este ruşine care 
aduce mărire si har" (Isus Sirah 4, 23). Ruşinea 
aceasta te face sa scapi de ruşinea ce va sa fie în ziua 
înfricoşata a Judecaţii, potrivit cu Scararul (Cuvîntul IV): 
„Nu nesocoti mărturisirea păcatului tau, pentru ca, prin 
ruşinea de aici, sa scapi de ruşinea de dincolo!" 

De ce te ruşinezi, păcătosule? Cînd savîrsesti 
păcatul nu te ruşinezi, si acum, cînd cauţi sa te scapi 
de el, te ruşinezi? O nebunule! Tu nu ştii ca ruşinea 
aceasta este de la diavolul, care, atunci cînd faci pă- 
catul, îti da îndrăzneala si neruşinare, iar cînd îl măr- 
turiseşti îti da frica si ruşine? Asa da mărturie Sfîntul 
loan Gura de Aur: „Doua sînt acestea: păcatul si 
pocăinţa: în păcat - ruşine si batjocura; în pocăinţa - 
lauda si îndrăzneala. Dar satana răstoarnă rînduiala si 
da la păcat îndrăzneala, si la pocăinţa ruşine. Tu însă 
sa nu i te încrezi!" (Cuvîntul pentru mărturisire). [...] în 
vechime, cei ce pacatuiau, stăteau la poarta bisericii si- 
si mărturiseau păcatele la toata mulţimea care intra în 
biserica, după cum spune Sozomen: „La început, asa 
au socotit preoţii sa se arate mulţimii din biserica 
păcatele de către cel ce se mărturiseşte, ca într-un 
teatru" (Cartea a Vila, capitolul 16, si canoanele 56 si 
75 ale marelui Vasile spun acelaşi lucru.) [...] 

Păcatele trebuie sa fie arătate, fie aici, fie 
dincolo. 

6) Una din doua: sau aici, jos, trebuie sa-ti araţi 
păcatele tale, frate, către duhovnicul; sau, dincolo, 
înfricoşatul Judecător le va da în vileag înaintea tuturor 
îngerilor si oamenilor, cu mare mustrare pentru tine. 
„Mustra -te- voi si voi pune înaintea fetei tale păcatele 
tale" (Psalmul 49, 22). Ce zic, „judecător"? înseşi 
păcatele tale nemarturisite te vor mustra atunci si te vor 
da în vileag, la acel Scaun de judecata a toata lumea. 
„Lepădarea ta de credinţa te va pedepsi si răutatea ta 
te va mustra" (leremia 2, 19). Vezi si pe dumnezeiescul 
loan Gura de Aur care zice: „Acolo le vom vedea 
(greşelile noastre), în fata ochilor, goale si descoperite, 
si vom plînge acolo, si va fi în zadar!" Vezi si mărturia 
marelui Vasile, ca vom vedea atunci păcatele noastre, 
pe fiecare cum s-a savîrsit (în al optulea capitol al " 
învăţăturii către Duhovnic"). 

Daca cumva vreun singur păcat va ramîne nema- 
rturisit, ramîn neiertate si celelalte. Daca vei 
mărturisi toate păcatele tale, dar vei ascunde, de 
ruşine, numai unul singur, afla ca nu numai păcatele pe 



care le-ai mărturisit ramîn neiertate, dar îti mai adaugi 
tie, pe deasupra, si un alt mare păcat, al pîngaririi celor 
sfinte, pentru aceasta tainuire[...]De aceea, si un 
oarecare dascăl te sfătuieşte cu înţelepciune ca, daca 
vrei sa biruiesti pe diavolul care îti aduce ruşinea, 
spune, mai înainte de toate celelalte, acel păcat de 
care te ruşinezi mai mult. 

Mărturisirea se cuvine sa fie plina de hotarîre 

7) Trebuie sa te mărturiseşti cu hotarîre, adică sa 
araţi înaintea duhovnicului o hotarîre temeinica si sta- 
tornica cum ca vrei mai bine sa mori de mii de ori, decît 
sa mai pacatuiesti cu voia ta, avînd ajutorul harului 
dumnezeiesc. Fiindcă, daca nu iei o asemenea hotarîre 
în inima ta, puţin îti va folosi zdrobirea inimii, si 
îngrijorarea si pocăinţa, cum spun îndeobşte toţi 
dascălii Bisericii.[...] Citim la Pateric ca un părinte a 
văzut sufletele coborînd în iad cum cade zăpada pe 
pamînt în mijlocul iernii. Si oare de ce aceasta? Nu 
pentru ca nu se mărturisesc Creştinii, ci fiindcă nu se 
mărturisesc bine, cu hotarîrea de a nu mai păcătui; 
fiindcă nu -si sfîsie inima cu o durere adevărata, pentru 
o îndreptare hotarîta, ci îsi sfîsie numai vesmintele, 
după cuvîntul Proorocului, cu o mincinoasa si prefăcuta 
durere. " Sfîsiati inimile, si nu hainele voastre!" (loil 2, 
13). [...] întreaga ta pocăinţa înseamnă sa te hotărăşti 
sa-ti schimbi viata. Sa nu spui: Daca am sa pot, am sa 
ma îndrept! - sau: Am voit sa nu păcătuiesc! Ci asa sa 
spui: Hotărăsc sa ma îndrept! Vreau de astăzi - cu 
voinţa puternica, neschimbata si hotarîta - sa nu mai 
păcătuiesc, după cum nu vreau sa beau vreodată un 
pahar cu otrava, după cum nu vreau vreodată sa ma 
prăbuşesc într-o prăpastie si după cum nu vreau 
vreodată sa ma omor." [...] Se cuvine sa însemn aici ca 
se face si o a doua mărturisire a propriilor păcate, 
pentru trei pricini: 1) daca cineva nu-si mărturiseşte 
păcatele cu împrejurările si cu pregătirea cuviincioasa, 
cu întristarea si hotarîrea de a nu mai greşi si cu 
împlinirea canonului; 2) daca nu s-a îndreptat si nu s-a 
canonisit cum trebuie de duhovnic; si 3) (după Simeon 
al Tesalonicului, întrebarea 24) daca - odată ce a căzut 
din nou în aceleaşi păcate sau într-altele, care sînt ur- 
mare a celor dintîi - spune, odată cu păcatele din urma, 
si pe cele dintîi, socotite ca nişte rădăcini si pricini ale 
celor din urma, sau pentru o mai mare zdrobire a inimii 
si smerenie. 

Scris este în cartea ce se cheamă „învăţătura pentru 
cel ce se pocaieste", ca este un lucru foarte folositor 
daca îsi face cineva si o mărturisire cuprinzătoare si de 
obşte a tuturor păcatelor pe care Ie-a savîrsit în 
întreaga sa viata, după cum fac cei ce vor sa se 
preoţeasca si cei ce sînt în primejdie de moarte, măcar 
o data pe an si mai ales, daca se întîmpla sa mergi la 
un nou duhovnic. [...] 

Ce este împlinirea canonului 

După mărturisire, urmează a treia parte a pocăinţei, 
adică facerea canonului dat de duhovnic, care este o 
împlinire prin fapte a canonisirii, după cum o hotărăşte 
Gavriil al Filadelfiei, în cartea lui despre Taine. Aşadar 
si tu, frate al meu păcătos, eşti dator sa primeşti cu 
mare bucurie canonul pe care ti -l va da duhovnicul, fie 
ca e vorba de post, de plecări ale genunchilor, de 
milostenie, sau de altceva. Si, înainte de toate, sa 
primeşti din tot sufletul îndepărtarea de la împărtăşire, 
atîtia ani cît va hotărî el. Fiindcă cu aceasta mica 
pedeapsa îmblînzesti marea urgie pe care o are 
Dumnezeu împotriva ta. Cu acest canon trecător, scapi 
de canonul cel veşnic al iadului. f...l 



Cel ce se pocaieste se cuvine sa ceara de la sine 
un canon mai greu 

Daca, din întîmplare, duhovnicul tau vrea sa-ti dea 
canon uşor, atunci tu, din dragostea pentru Dumnezeu, 
trebuie sa-l rogi sa-ti dea canon mai greu (cum fac 
mulţi care se pocăiesc cu osîrdie), ca sa îmblînzesti 
mai vîrtos, prin acest canon vremelnic, dumnezeiasca 
dreptate si sa te încredinţezi mai bine ca Dumnezeu te 
a iertat de pedeapsa cea veşnica pe care ai fi căpătat -o 
pentru păcat. 

Păcătosul trebuie sa -si capete canonul fie aici, 
în chip vremelnic, fie dincolo, pe veci 

Frate, sa alegi una din doua: ori sa primeşti aici, în 
chip vremelnic, canonul păcatelor tale: ori acolo, pentru 
vecie. Daca-I primeşti aici, atunci scapi de cel de acolo: 
iar daca nu-l primeşti aici, atunci negreşit ai sa-l capeţi 
dincolo, dar va fi pe vecie. Pupa cum scrie si Gavriil al 
Filadelfiei, în cartea sa despre Taine „Cel ce nu s-a 
supus (canoanelor) aici trebuie sa fie trimis la scaunul 
de judecata de dincolo, si va da socoteala de 
nelegiuirile pe care Ie-a savîrsit, ca unul ce a încălcat 
asezamintele Sfintei Biserici". 

Cel ce se pocaieste trebuie sa se îndepărteze de 
la Sfînta împărtăşanie 

Mai presus de toate, îti spunem, frate, ca trebuie 
fara greş sa stai departe de Sfînta împărtăşire atîtia ani 
cîti îti va hotărî duhovnicul, pentru ca aceasta 
îndepărtare este o canonisire a canonisirilor, trebuin- 
cioasa si alcătuind adevărata ta pocăinţa. Fiindcă, daca 
vei cuteza sa te împărtăşeşti în aceşti ani, vei ajunge 
un al doilea luda. Si, daca vei sili pe duhovnic sa te 
ierte, tu nu vei mai fi un om care se pocaieste, ci un 
asupritor si un tiran care sileşte legile dumnezeieşti si 
canoanele Sfintelor Sinoade ale Bisericii si ale 
Părinţilor. Pentru aceasta, dumnezeiasca împărtăşire îti 
va fi tie nu pentru iertare, ci pentru o mai mare osînda 
si pedeapsa. Si, ca sa înţelegi mai bine acest lucru, 
înţelege din pilda aceasta: după cum omul care are răni 
pe trup merge si le arata doctorului, si primeşte de la el 
porunca cum sa ia cutare doctorie pentru răni, si sa nu 
bea vin sau sa nu manînce cutare mîncare, pentru ca 
altfel rănile nu i se vindeca - tot asa si tu, frate al meu, 
porţi răni nevăzute în sufletul tau, adică anumite 
păcate. Ai mers si le-ai arătat duhovnicului, adică te-ai 
mărturisit, iar duhovnicul a hotarît sa foloseşti o 
anumita doctorie pentru păcatele tale, canonul adică: 
hrana uscata, plecarea genunchilor, milostenie, 
rugăciuni si celelalte. Pe lînga acestea, ti-a prescris sa 
nu bei si sa nu manînci cutare mîncare, adică sa nu te 
împărtăşeşti cu dumnezeiestile Taine. Aşadar, daca 
nu-i vei da ascultare duhovnicului (mai adevărat. 
Canoanelor Sfinţilor Părinţi . n. n.). rănile si păcatele 
tale nu se vor vindeca, ba vor ajunge mai cumplite si 
mai întinse. Dar ce zic eu ca nu se vindeca? Ti se trage 
încă si moartea, sufleteasca si trupeasca, cum spune 
dumnezeiescul Pavel: „De aceea, mulţi dintre voi sînt 
neputincioşi si bolnavi, si mulţi au murit" (I Corinteni 11, 
30). Adică, deoarece se împărtăşesc fiind nevrednici, 
unii mor sufleteşte si ajung neputincioşi si bolnavi, si 
mulţi dintre ei încetează din viata. 

Daca cineva, fiind nedumerit, ar spune ca păcatul 
celui ce se pocaieste se iartă prin rugăciunea de iertare 
a duhovnicului - si deci de ce acestuia nu i se îngăduie 
sa se împărtăşească cu Sfintele Taine, odată ce a fost 
iertat si îndreptat? - acestuia îi răspundem în trei 
chipuri: 1) adevărat este ca se iartă păcătosului 
păcatul, însă nu de-a dreptul, ci socotind ca el va 



împlini canonul si va sta departe de Sfînta împărtăşanie 
(fiindcă de aceea duhovnicul, înainte de iertare, îi 
hotărăşte canonul si lipsirea de Sfintele Taine): 2) 
adevărat este ca se iartă păcătosului păcatul, nu însă si 
pedeapsa si certarea pentru păcat, cu alte cuvinte 
canonul, în care se cuprinde si îndepărtarea de la 
Sfînta împărtăşanie. Fiindcă si păcatul lui David s-a 
iertat cu adevărat de Dumnezeu - cînd Natan i-a spus: 
„Domnul a ridicat păcatul tau" - dar nu s-a iertat si 
pedeapsa pentru păcatul lui, fiindcă, după aceasta 
iertare, el a fost izgonit din împărăţia sa de către fiul 
sau, Avesalom, si sabia nu s-a îndepărtat de casa lui si 
alte nenumărate rautati a pătimit, după cum însuşi 
Natan i le proorocise: 3) adevărat este ca se iartă 
păcătosului păcatul, dar este nevoie ca păcătosul sa fie 
pus la încercare si, cu timpul, sa fie întărit în harul lui 
Dumnezeu. 

în sfîrsit, îti spunem, frate, ca acel canon pe care ti -l 
va da duhovnicul (după Canoanele Sfinţilor Părinţi n. 
n.), trebuie sa-l împlineşti cît mai epede cu putinţa, 
adică cîta vreme te afli în harul lui Dumnezeu, si sa nu 
amîni, fiindcă nu ştii ce ti se va întîmpla mîine: „Ca nu 
ştii la ce poate da naştere ziua de mîine" (Pildele lui 
Solomon 27, 1). [...] 

Cum sa se păzească păcătosul după mărturisire 

Iar după ce te-ai mărturisit si ti-ai primit canonul de 
la duhovnicul tau, pentru ca sa te păzeşti sa nu cazi din 
nou în acelaşi păcat sau în altele, foloseste-te de 
aceste cinci povatuiri, ca de nişte leacuri care sa te 
păzească: 

întîia pazire: aducerea aminte de păcatele făcute. 
[...] Daca tu vei scrie si îti vei aminti de păcatele tale, 
dumnezeiescul Gura de Aur te încredinţează ca 
Dumnezeu le va şterge si ti le va ierta. Iar daca tu le vei 
şterge de unde le-ai scris si le vei uita, atunci le va 
scrie Dumnezeu si-Si va aminti de ele. Si iarasi spune 
acelaşi: „Căci nu este nici un alt leac pentru iertarea 
păcatelor precum neîncetata aducere aminte si 
necurmata lor osîndire". (Cuvîntul II cum ca spre folos 
este ca proorociile nu sînt limpezi). 

Sfîntul Marcu Pustnicul te sfătuieşte însă ca, atunci 
cînd îti mărturiseşti lui Dumnezeu păcatele tale, sa nu-ti 
aminteşti de ele după felul lor, deci sa nu-ti aminteşti 
împrejurările si fetele oamenilor cu care ai păcătuit. 
Deoarece, fiind tu încă împătimit si iubitor de plăceri, s- 
ar putea sa pofteşti iarasi la ele si sa te tulburi; sau, 
aducîndu-ti aminte cu durere de ele după chipul lor, sa 
cazi în deznădejde. Mai cu seama sa te fereşti cînd 
este vorba de păcatele trupeşti si murdare pe care le-ai 
savîrsit: deci sa nu-ti aduci în minte împrejurările si 
oamenii cu care ai păcătuit, fiindcă îti întinezi mintea. 
Sa-ti aminteşti doar ca eşti păcătos si ca ai savîrsit 
multe păcate cu care ai mîniat pe Dumnezeu. 

A doua pazire: sa fugi de pricinile păcatului. A 
doua pazire foloseste-o ca sa fugi de pricinile păcatului, 
fiindcă aceleaşi pricini aduc întotdeauna si aceleaşi 
urmări. Fugi dar, frate, de priveliştile cele rele, de 
vorbirea si întovărăşirea cu cei fara de rînduiala si, mai 
cu seama, sa fugi de vorbirea si prietenia cu oamenii 
aceia cu care ai păcătuit trupeşte. [...] 

A treia pazire: mărturisirea deasa aduce cinci 
lucruri bune. De a treia pazire foloseste-te, spove- 
dindu-te des, asa încît, daca este cu putinţa, sa alergi 
îndată la duhovnic ori de cîte ori vei savîrsi un păcat cît 
de mic, care se iartă, nu doar cînd vei savîrsi un păcat 
mare si de moarte. Fiindcă, după cum rănile care sînt 
arătate doctorului nu se măresc, tot asa si păcatele 



mici, cînd sînt mărturisite, nu sporesc, după cuvîntul 
Scararului: „Vînataile care sînt date la iveala nu se vor 
înrăutăţi, ci se vor tămădui" (Cuvîntul IV pentru 
ascultare). [...] 

întîiul folos al mărturisirii dese: după cum copacii 
care se răsădesc des nu pot sa prindă rădăcini adînci 
în pamînt, tot asa si deasa mărturisire nu lasă 
obiceiurile si deprinderile rele ale păcatului sa capete 
rădăcini adînci în inima celui ce se spovedeşte des. [...] 

Al doilea folos al mărturisirii dese: cine se 
spovedeşte des are mare uşurinţa în a-si cerceta cu 
amănunţime cugetul si a-si afla numărul păcatelor sale, 
deoarece, usurîndu-se neîncetat de mulţimea păcatelor 
prin deasa mărturisire, acestea ramîn tot mai puţine. 
Pentru aceasta poate si el sa le găsească mai lesne si 
sa si le amintească. Iar cel care nu se mărturiseşte 
des, datorita numărului mare de păcate care se 
îngrămădesc asupra lui, nu poate nici sa le afle cu 
amănunţime, si nici sa si le amintească; ci, de multe 
ori, uita multele si grelele păcate ale sale care, daca 
ramîn nemarturisite, ramîn prin urmare si neiertate. [...] 

Al treilea folos al mărturisirii dese: cel ce se 
mărturiseşte des, chiar de va savîrsi vreodată un păcat 
de moarte, îndată însă, după ce s-a mărturisit, intra în 
harul lui Dumnezeu, si cîte fapte bune va face, îl vor 
învrednici de viata cea veşnica. Iar cel ce nu se 
mărturiseşte des, daca - sa zicem - savîrseste si el 
acelaşi păcat de moarte, si nu aleargă neîntîrziat sa se 
spovedească, cîta vreme ramîne nespovedit, nu numai 
ca este lipsit de harul lui Dumnezeu, dar si lucrurile 
bune pe care le face de la sine - posturi, privegheri, 
metanii mari si altele asemenea - nu-i sînt vrednice 
pentru ai cîstiga plata si viata veşnica, pentru ca sînt 
lipsite de harul lui Dumnezeu, care este începutul si 
temelia tuturor faptelor care duc la mîntuire. (Vezi si 
capitolul X al „învăţăturii către duhovnic".) 

Al patrulea folos al mărturisirii dese: cel ce se 
mărturiseşte des este mai încredinţat ca moartea îl va 
afla în harul lui Dumnezeu si ca astfel va fi mîntuit. [...] 

Al cincilea folos al mărturisirii dese: al cincilea 
folos pe care îl pricinuieste deasa mărturisire este ca îi 
împiedica si-i înfrîneaza pe oameni de la păcat. Fiindcă 
cel ce se mărturiseşte des, cînd îsi aminteşte ca peste 
puţine zile are sa se spovedească, chiar daca îsi are 
gîndul la păcat, se opreşte numaidecît, socotind 
ruşinea pe care o va simţi cînd se va mărturisi si dojana 
pe care o va auzi de la duhovnic. [...] 

A patra pazire: aducerea aminte a lucrurilor 
celor de apoi. Foloseşte cea de a patra pazire, frate, 
ca sa-ti aminteşti de cele de la sfîrsitul vieţii tale, adică 
sa cugeti necontenit la moartea ta, la înfricoşata 
Judecata a lui Dumnezeu, la pedeapsa cea veşnica si 
la veşnica desfătare a Raiului. Fiindcă aducerea aminte 
si teama de acestea patru se face întru tine ca un frîu 
puternic, care nu te lasă sa pacatuiesti. După cum 
grăieşte Duhul Sfînt, prin Isus Sirah: „în tot ce faci, adu- 
ti aminte de sfîrsitul tau, si nu vei păcătui niciodată" 
(Sirah 7, 38).[...] De voiesti sa nu pacatuiesti, frate al 
meu, pune înaintea ta toate felurile înfricoşate de 
pedeapsa pe care Ie-a aflat dreptatea lui Dumnezeu ca 
sa pedepsească păcatul, adică necurmata lipsire de 
Dumnezeu, întunericul cel mai din afara, focul cel 
nestins, viermele cel neadormit, străfundul cel prea 
rece, plînsul cel nemîngîiat, scrîsnirea dinţilor si 
celelalte cazne nenumărate si felurite. Si, mai presus 
de toate, ca te vei găsi pururea întovărăşit cu însisi acei 
diavoli, duşmanii tai, pe care îi urasti atît de mult, 



pentru ca ti-au pricinuit atîtea suferinţe. Lucru care este 
mai cumplit decît celelalte feluri de pedeapsa - potrivit 
cu Sfîntul Maxim. Căci - în cuvîntul de sfatuire către 
Gheorghe, Eparhul Africii - acesta spune următoarele: 
„Si, ceea ce este mai jalnic între toate si mai greu de 
spus cu adevărat - lucru pe care nu pot măcar sa-l 
grăiesc, cu atît mai mult sa-l îndur (izbaveste-ne, 
Hristoase, si scapa-ne de aceasta durere!): despărţirea 
de Dumnezeu si de Sfintele Sale Puteri, si vieţuirea 
laolaltă cu diavolul si dracii sai vicleni, care va tine o 
veşnicie! Si cea mai grea si mai cumplita dintre 
pedepse este sa stea de-a pururi împreuna cei ce 
urase cu cei ce sînt urîti." Apoi, tine minte ca toate 
aceste suferinţe vor fi pedeapsa păcătoşilor nu pentru o 
suta de mii de ani, nu pentru o mie de milioane de ani, 
ci în vecii vecilor, fara nădejdea ca li se va mai pune 
capăt vreodată. 

Aşadar, asa sa-ti vorbeşti în tine însuti: Daca eu nu 
pot sa rabd durerea pricinuita de un os al meu cînd 
iese din locul lui, cum voi rabdă, nefericitul de mine, 
îndepărtarea veşnica de Dumnezeu, Care este tot ce e 
mai lăuntric în fiinţa mea? Daca eu nu pot îndura sa fiu 
aruncat doar pentru un ceas într-un cuptor, chiar daca 
mai înainte m-as fi bucurat de toate plăcerile lumii, cum 
voi suferi sa ma aflu pe vecie în cuptorul acela al 
focului nestins? Blestemat sa fii, pacatule, care ma 
stînjenesti! Nu, nu te voi savîrsi! Si cum, pentru o 
singura si mărunta plăcere, sa dobîndesc o veşnicie de 
suferinţe si sa plîng nemîngîiat, ca un smintit, precum 
acel Ionatan: „Doar am gustat putina miere cu vîrful 
toiagului pe care îl aveam în mîna, si, iată, trebuie sa 
mor!" (I împăraţi 14, 43). 

A cincea pazire: cunoaşterea păcatului. 
Foloseşte, frate, si a cincea pazire, cunoscînd bine ce 
lucru rau este păcatul, si mai ales cel de moarte. Toţi 
oamenii savîrsesc păcatul fiindcă nu ştiu cît de mare 
rau este. De aceea, în multe parti ale dumnezeieştii 
Scripturi, păcătoşii se numesc „nesocotiţi" si 
„neştiutori". [...] O mare răutate pe care o face păcatul, 
iubitule, este ca te lipseşte de toate plăţile tuturor 
faptelor bune pe care le-ai savîrsit. De pilda: de ai fi 
dus o viata aspra vreme de şaizeci de ani împliniţi, 
ramînînd despuiat si ars vara de arsita soarelui, iar 
iarna îngheţat de frig, precum Onufrie si Petru de la 
Sfîntul Munte; daca ai fi purtat pe grumazul tau un lanţ 
de fier, vreme de douăzeci de ani, ca Sfîntul Eusebiu; 
daca ai fi locuit într-un mormînt paisprezece ani, 
precum Cuviosul lacov; daca ai fi stat patruzeci de ani 
deasupra unui stîlp, ca Sfîntul Simeon Stîlpnicul; de ai 
fi adus la credinţa mai multe neamuri decît Apostolii, de 
ai fi primit mai multe descoperiri decît Proorocii; de ai fi 
vărsat mai mult sînge decît toţi mucenicii, dar, după 
acestea, ai fi savîrsit un singur păcat de moarte, din 
pricina acestuia pierzi îndată acele fapte bune ale tale 
de mai înainte si răsplata lor si, murind în păcat, nu te 
vei folosi cu nimic de pe urma atîtor nevointe. Asa 
hotărăşte însuşi Dumnezeu pentru dreptul care păcătu- 
ieşte, ca nu se vor aminti faptele lui cele drepte: „atunci 
nu se va mai pomeni toata dreptatea lui" (lezechiel 33, 
13). [...] (Sfîntul Nicodim Aghioritul, Dulce sfatuire, Editura Credinţa 
Strămoşeasca, 2000). 



1 (Aceasta nota se doreşte a fi un ajutor celui care se 
spovedeşte în a-si cunoaşte mai bine gravitatea păca- 
telor, ştiind ca Prea Cuviosul Părinte Arhimandrit Cleopa 
llie ţinea foarte mult la respectarea Sfintelor Canoane si a 
învăţaturilor Sfinţilor Părinţi. La redactarea ei s-au folosit: 



îndreptarea Legii, Târgoviste, 1652, Pidalionul, tipărit la 
Mănăstirea Neamţ în 1844, Molitfelnic, ediţia 1937, 
Pravila cea Mica, de arhimandrit Nicodim Sachelarie, 
Seminarul Monahal Cernica - Ilfov, 1939.) 

Cine pune apa în vin si-l vinde, sa nu se împărtă- 
şească 5 ani si 66 metanii pe zi. 

Ascultătorul la ferestre un an sa nu se împărtăşească 
si sa facă câte 15 metanii pe zi. 

Femeia care a pierdut copilul fara de voie se can- 
oniseste un an. Femeia care desfrânează si îsi omoară 
fătul în pântece, 10 ani. Femeia care va bea ierburi ca sa 
nu nască copii, 7 ani si câte 200 de metanii pe zi. 

Mireanul care va blestema si va huli, acela se 
canoniseste un an sa nu se împărtăşească, sa facă 
post, metanii si milostenii. 

Cei care s-au căsătorit cu nunta nelegiuita sa cada 
sub canon 7 ani, fireşte după ce s-au despărţit de acea 
însoţire. Cine îsi va însura copiii în alta credinţa, sa aibă 
canon 5 ani. Cei care se căsătoresc fara voia părinţilor 
lor, trăiesc în curvie, iar împacându-se cu părinţii lor, se 
vor canonişi 3 ani. Nunta întâi este lege, a doua este ier- 
tare, a treia este calcare de lege. Căsătoria a doua nu 
se binecuvinteaza cu cununie (pe cap), ci se cano- 
niseste 2 ani a nu se împărtăşi, iar a treia căsătorie 5 
ani. La aceste nunti, preotul sa nu mănânce. 

Cel ce cleveteşte, un an sa nu se împărtăşească. 

Curvarul va fi neîmpartasit 7 ani. Cel ce a prea-curvit 
15 ani. Cel ce va umbla cu femeia sa peste fire, 15 
ani. La fel si pe femeie, de va fi fost cu voia ei; iar de va 
fi fost cu sila, mai puţin. Femeia care a fost siluita 
[violata] de bărbat, si viata ei dinainte era cinstita, sa nu 
se afurisească; iar daca viata ei era necinstita, sa se 
afurisească. Cel care a siluit fata minora, 12 ani. 

Curvia cu dobitoace. Cei ce au păcătuit înainte de a 
împlini 20 de ani, sa nu se împărtăşească 20 de ani. 
Cei care după 20 de ani, având si femei, 30 de ani. Iar 
daca unii, fiind căsătoriţi au păcătuit, având peste 50 de 
ani, numai la ieşirea din viata. Celui ce a păcătuit cu 
dobitoace i se va aplica 15 ani, daca se va mărturisi 
singur. 

Cine va greşi cu nasa-sa, 9 ani sa se pocaiasca si 
sa facă 150 de metanii pe zi. Cine cu fina-sa ce a 
botezat -o, 12 ani si metanii 300 pe zi. Cine a curvit cu 
mama logodnicii lui, 14 ani si nunta sa nu se facă. Cine a 
curvit cu soacra, 15 ani si în toate zilele câte 160 de 
metanii. Cine va curvi cu cumnata, 11 ani. Femeia cu 
doi fraţi, 11 ani. Cine păcătuieşte cu mama vitrega, 12 
ani. De se va întoarce fiul spre mama sau tatăl spre 
fiica, 20 de ani sa se pocaiasca si în toate zilele sa 
facă câte 366 de metanii. Cine a păcătuit cu sora sa, 12 
ani. Cu vara sa primara, 10 ani; cu vara a doua, 9 ani. 
Cine va curvi cu călugărita, 9 ani si 150 de metanii pe zi. 

Cel ce a făcut păcatul malahiei se canoniseste 40 
de zile, mâncând mâncare uscata si făcând câte 100 
de metanii pe zi, iar de nu vor putea sa mănânce sec, 
atunci sa nu se împărtăşească un an si sa facă în fiecare 
zi 50 sau 100 de metanii. Iar de vor face malahie între 
dânşii, atunci sa mănânce sec 80 de zile sau sa nu se 
împărtăşească 2 ani si câte 50 metanii. Onania este 
păcatul care-l fac doi soţi, care întrebuinţează mijloace 
de a nu face copii (Fac. 38, 9-10). Acest păcat se cano- 
niseste ca malahia si avortul, până la vindecare, căci 
fara îndreptare nu exista iertare. Pe cei ce fac acest pă- 
cat Dumnezeu îi pedepseşte asa: li se întuneca mintea si 
se îmbolnăvesc sufleteşte, devin nervoşi, le tremura 
mâinile si trupul, au visuri îngrozitoare, li se nasc copii 
slabi si bolnavi, îmbătrânesc mai repede si mor rau. 

Cei care au casa de toleranta sa se afurisească, iar 
daca nu se pocăiesc, nici darurile lor sa nu se 



primească, nici în cimitir sa nu se îngroape când vor 
muri. Ei se canonisesc ca si preacurvarii, 15 ani. 

Cei care iau dobânda nu se cuvine a fi împărtăşiţi, 
daca staruiesc în nelegiuirea lor. 

Fumatul se canoniseste la fel ca luxul si jocul de 
noroc, 1-3 ani. 

Gomoria (relaţii sexuale orale n.n.) se pedepseşte la 
fel ca sodomia (relaţii sexuale anale n.n.) si uciderea de 
suflete, până la 20 de ani. 

Cine are vrajba asupra cuiva, sa nu fie primit la 
Biserica, nici prescurile lui, până ce nu va face pace, ca 
rugăciunea lui se preface în blestem. 

Jocul de noroc, sub orice forma, si cu orice scop, 
se canoniseste la fel ca furtul si uciderea. Jocul la nunti 
sau petreceri de orice fel, 1-3 ani. Nici un mirean sau 
cleric sa nu joace zaruri, table, cârti, ghioc, dame sau 
alte jocuri de acest fel, iar de va face acestea, clericul 
sa se caterisească, iar mireanul sa se afurisească. Se 
opreşte cu desăvârşire a se face mimi si teatre ale 
acestora, precum si privirile jocurilor de pe scena, 
stadioane. Cei care nu se supun acestui canon, sa se 
afurisească. 

Călcătorii de jurământ (la tribunal) vor fi necuminecati 
10 ani. Cel ce jura strâmb ca sa ia bunurile altuia, 3 ani 
sa facă post, metanii si milostenii si sa întoarcă 
neapărat bunurile luate. 

Cine mănâncă sânge de animal, 2 ani sa nu se 
împărtăşească. 

Cel care tine mânie, un an sa nu se împărtăşească si 
150 metanii pe zi. Minciuna uşoara, fara gând de a face 
rau, se canoniseste ca si defăimarea, un an. 

Jefuitorul de morminte 10 ani va fi neîmpartasit. Cei 
care ard trupurile morţilor, 20 de ani. 

Cine nu va posti cele patru posturi, miercurile si 
vinerile de peste an, fara a fi împiedicat de slăbiciune 
trupeasca, sa se afurisească. Cel care va mânca 
carne, oua sau brânza în Postul cel Mare sau 
miercurile si vinerile de peste an, 2 ani sa nu se 
împărtăşească. Cine mănâncă carne în lunea brânzei 
sau cine mănâncă brânza în lunea dintâi a Postului 
Mare, 4 ani sa se pocaiasca si 300 de metanii pe zi. 
Cine se va spurca din neştiinţa în Postul Mare, un an si 
36 de metanii pe zi. 

Cine răpeşte si ia al străinului cu nedreptate 5 ani si 
câte 100 metanii pe zi (cu condiţia sa întoarcă ce a 
răpit). 

Cel ce s-a întinat în somn cu patima scurgerii, se 
înlătura o zi de la împărtăşire, sa se spele, sa-si schim- 
be acoperământul trupului, sa zică Psalmul 50 si sa 
facă 49 de metanii; iar cel ce s-a întinat, fiind treaz cu 
trupul, se înlătura de la împărtăşire 7 zile, zicând în 
fiecare zi Psalmul 50 si câte 49 de metanii. Femeile care 
se afla în scurgerea de sânge obişnuita lor, nu pot intra 
în biserica până la 7 zile, nici a se împreuna cu bărbaţii 
lor, nici a săruta Sfintele Icoane, nici a lua anafora ori 
aghiasma, dar pot a se ruga si a citi sfintele cârti. De 
se va afla în Biserica si va simţi ca-i vine aceasta 
scurgere, sa iasă afara, iar de se va ruşina si nu va 
ieşi, atunci sa primească canon; de a luat si anafora, sa 
primească canon mai greu. Femeile care zămislesc 
copii în aceste 7 zile vor naşte copii bolnavi sau copii 
care se vor îmbolnăvi după naştere cu boli care nu au 
leac. 

Cel ce a ucis de voie si după aceasta s-a pocăit, va fi 
neîmpartasit 20 de ani; cel ce a ucis fara de voie, 10 ani; 
cel ce ucide în război, 3 ani. 

Omul mirean de se va îmbată si va vomita, sa nu 
se împărtăşească un an si 12 metanii pe zi. 

Cel ce se supune vrăjitoriei (descânta) se va 
canonişi cu timpul ucigaşului (20 de ani). Cine ia mana 



grâului, a dobitoacelor, sau altceva dintre acestea sa 
aibă pocăinţa 4 ani si câte 100 de metanii pe zi. Cei ce 
se adresează prezicătorilor, ca sa afle ceea ce ar voi, se 
canonisesc 6 ani. Daca vor stărui în acestea, sa se lepede 
de tot de la Biserica. Preotul care deschide sfintele cârti, 
sa se caterisească, iar mireanul sa se afurisească. Cei 
care practica yoga, bioenergie, radiestezie sau altceva 
asemănător acestora (care accepta reîncarnarea sau 
destinul), sa se supună canoanelor pentru vrăjitori, până 
la îndreptare. 

Sinuciderea este un păcat împotriva Duhului Sfânt, 
care nu poate fi iertat nici în lumea aceasta, nici în 
cealaltă. Unuia ca acestuia nu i se pot face nici un fel de 
slujbe. Fac excepţie cei care sunt bolnavi mintal 
(schizofrenicii) si cei demonizati. 

Nici un cleric nu poate dezlega pe cel legat de altul, 
decât numai daca cel ce a legat a murit, sau a fost 
legat pe nedrept si în urma judecaţii făcute, sinodul sau 
episcopul a hotărât sa fie dezlegat. Oricare bărbat sau 
femeie de îsi va lasă duhovnicul sau, fara oarecare vina, 
si se va spovedi la altul, sa se despartă de Biserica 
împreuna cu cel ce l-a primit pe dânsul. 

Pentru cei ce se pocăiesc în curăţenie si cu sârgu- 
inta îsi chinuiesc trupul se scurtează timpul de pocăinţa, 
după măsura înfrânarii. Adică, daca cineva ar primi sa 
nu bea vin în zile rânduite, se scade un an din canonul 
prevăzut de Părinţi pentru greşeala lui. Daca promite sa 
nu mănânce carne un timp, se scade încă un an. Iar 
daca vrea sa nu mănânce brânza, oua, peste sau unt- 
delemn, pentru fiecare din aceste abti neri se scade câte 
un an. Tot asa si pentru o alta nevointa (metanii, post, 
milostenie) [Vezi Sfântul loan Ajunatorul]. (Arhim. Cleopa 
llie, îndreptar pentru spovedanie, Mănăstirea Sihăstria, 2004.) 

Din canoanele Sfântul loan Ajunatorul (Postnicul): 

Canonul VIII: Cel ce comite malahie se canoniseste 
cu patruzeci de zile, hranindu-se cu mâncare uscata si 
făcând o suta de metanii. 

Canonul XII: îl sfătuim pe tot cel ce a desfrânat, 
călugăr sau mirean, sa nu se împărtăşească vreme de doi 
ani, daca este însă gata ca - după ceasul al nouălea (ora 
15 00 n.n.) - sa mănânce mâncare uscata si sa facă doua 
sute cincizeci de metanii. Iar daca se va arata nepăsător, 
sa împlinească vremea hotărâta de Părinţi. 

Canonul XIII: Pe preadesfrânat, după trei ani, îl 
socotim potrivit sa se împărtăşească, daca nu se 
împotriveşte sa ia hrana uscata după ceasul al nouălea 
(ora 15°°n.n.) si de va bate doua sute cincizeci de metanii 
în fiecare zi. Iar daca se leneveşte, sa aştepte până la 
sfârşitul vremii pe care au hotărât -o Părinţii. 

Canonul XVIII: Cel ce a necinstit pe un bărbat, s-a 
socotit de cuviinţa sa fie oprit trei ani de la Sfânta 
împărtăşanie, sa se tânguie si sa postească si sa ia hrana 
uscata către seara si sa facă doua sute de metanii. Iar 
daca preţuieşte mai mult nepăsarea, sa împlinească cei 
cincisprezece ani (de canonisire). 

Canonul XX: Pe ucigaş cel cu voia sa (si cei/cele ce 
fac avorturi n. n.) îl îndepărtam pentru cinci ani de la 
Sfânta împărtăşanie, iar pe cel fara de voie, la trei ani, 
daca - după ce tine post până seara, folosind hrana cu 
desăvârşire uscata - se învoieste sa facă si trei sute de 
metanii zilnic. Daca însă se leneveşte, sa împlinească ce- 
au hotărât Părinţii. 

Canonul XXVII: Pe furul care se pocaieste de 
bunăvoie îl oprim patruzeci de zile de la Sfânta 
împărtăşanie. Pe cel dovedit (de alţii) de hoţie, - până la 
sase luni, cu hrana uscata, după ceasul al nouălea (ora 
15°° n.n.), si făcând, în fiecare zi, câte o suta de metanii. 

Canonul XXXI: Cei care, de nevoie sau fara de 
nevoie, au jurat strâmb am socotit ca trebuie sa-i amânam 
cu împărtăşania timp de un an, si sa mănânce hrana 



uscata după ceasul al nouălea (ora 15 n.n.) si sa bata 
zilnic doua sute cincizeci de metanii. 

Canonul XXXII: Celor ce mărturisesc ca au făcut 
vrăjitorii si farmece, le scurtam, cu pogoramânt, la trei ani 
vremea de pocăinţa de vor fi gata ca, în fiecare zi, sa 
socotească de foarte mare preţ postul, si, după ceasul al 
nouălea (ora 15 00 n.n.), sa folosească hrana sărăcăcioasa 
si uscata, încât abia sa-si duca zilele. Dar sa facă si doua 
sute cincizeci de închinăciuni, lovindu-si cu evlavie fruntea 
de pământ. La acestea le îndatoram si pe femeile care fac 
baiere si se îndeletnicesc cu ghicitul. (Sfântul Nicodim 
Aghioritul, Carte foarte folositoare de suflet, Editura Episcopiei 
Râmnicu-Valcea). 

NOTA: Cum se iconomiseste cel ce se pocaieste, 
când are multe păcate 

Si daca cel ce se pocaieste are multe păcate, îi dai 
canon pentru cel mai mare dintr-însele, adică acela care 
are drept epitimie cei mai mulţi ani. Iar câta vreme 
săvârşeşte păcatul, deşi nu se cumineca, totuşi timpul 
acesta nu se socoteşte la anii de împlinire a canonului. Iar 
daca se va îndepărta de la păcatul pe care l-a mărturisit, 
oarece vreme, si apoi cade iarasi într-însul, iarasi ia de la 
început anii de canon. Iar de cade într-alt păcat, trebuie sa 
chibzuiesti care cere mai mulţi ani: canonul pe care nu-l 
împlinise sau păcatul din urma, si pe acei ani sa rânduiesti 
sa-i tina. 

Iar daca, înainte sa ti se fi mărturisit, cel ce se spove- 
deşte s-a depărtat de la păcat si, deopotrivă, si de la Dum- 
nezeiasca împărtăşanie, fie din îndemnul sau fie după al 
altui duhovnic, sa ştii ca se număra la canon si anii aceia 
care încep odată cu îndepărtarea de la păcat. Sa se 
numere la canon vremea aceia în care s-a îndepărtat de 
la păcat, si de la împărtăşanie cel ce se pocaieste, după 
hotărârea sa, adică fara sa fi mărturisit păcatul de moarte 
pe care l-a săvârşit. Aceasta sa faci prin pogoromînt si 
milostivire si nu după asprime si după dreptate. Fiindcă, 
după ce creştinul îsi va mărturisi păcatul de moarte, de 
atunci încolo se socoteşte canon si îndepărtarea de la 
păcat si de la împărtăşanie, precum si toate faptele bune 
pe care le face si-i aduc viata veşnica si-l slobozesc de 
osânda veşnica. Iar câta vreme are nemarturisite păcatul 
cel de moarte si îndepărtarea de la păcat si de la 
împărtăşanie, precum si toate faptele bune pe care Ie-a 
săvârşit, (acestea) nu-i aduc nici viata veşnica, nici nu-l 
izbăvesc de la osânda cea veşnica. Si acesta este lucru 
învederat, fiindcă daca el moare astfel, cu acest păcat de 
moarte al sau nemarturisit, se osândeşte. (Sfântul Nicodim 
Aghioritul, Carte foarte folositoare de suflet, Editura Episcopiei 
Râmnicu-Vâlcea). 

Cum trebuie sa chibzuiasca duhovnicul fata de cei 
ce au gânduri de hula si îndoieli 

Daca se întâmpla sa spovedeşti pe unii care au 
gânduri de hula sau pe unii care au mereu îndoieli si 
temeri în cugetul lor, pentru sănătatea si viata lor, sau 
pentru mântuirea sufletului, celor dintâi spune-le sa-si 
defaime hulele acestea si sa nu le privească nicidecum 
drept un păcat, fiindcă nu sunt rodul lor, ci al diavolului, 
care uraste binele sau, de asemeni, sa se împotrivească 
acestor gânduri de hula cu aceste cuvinte: „Mergi înapoia 
mea, satana, pentru ca eu ma voi închina Domnului 
Dumnezeului meu si Lui singur îi voi sluji si asupra capului 
tau va întoarce râul si hula ta, în veacul de acum si în cel 
ce va sa vina", după cum, cu înţelepciune, sfătuieşte 
Sfântul loan Scararul, în Cuvântul sau al douăzeci si 
treilea, împotriva hulei. [...] 

Cum se cuvine sa-i iconomiseasca pe cei ce au 
făcut făgăduinţe 

Daca vor veni la tine sa se mărturisească cei ce au 
făgăduit lui Dumnezeu sa se facă monahi, sau sa meargă 
sa se închine la Datatorul de viata Mormânt sau la alte 



sfinţite mănăstiri si moaşte, sau sa facă milostenii, sau sa 
ridice aşezăminte pentru ucenici sau mănăstiri, sau sa tina 
cutare post, sau vreo alta facere de bine si virtute, pe 
aceştia trebuie sa-i sfatuiesti, duhovnice, nu numai sa 
împlinească asemenea făgăduinţe ale lor, ci si sa le împli- 
nească, cu un ceas mai devreme, fara sa amâne sorocul, 
pentru ca păcătuiesc. Ca acest lucru este adevărat, o 
spune însuşi Dumnezeu, prin gura proorocului Moise: „De 
vei da făgăduinţa Domnului Dumnezeului tau sa nu întârzii 
a o împlini, căci Domnul Dumnezeul tau o va cere de la 
tine si păcat vei avea asupra ta" (Deut. 23, 21), prin gura 
înţeleptului Sirah: „Nu te împiedica a împlini făgăduinţa în 
vreme buna, si nu aştepta până la moarte ca sa faci ce ai 
făgăduit" (înţelepciunea lui Isus Sirah 18, 22). Pentru 
aceasta si Grigorie Dialogul mustra pe Rusticiana, patri- 
ciana romana, fiindcă făgăduise sa meargă sa se închine 
la Ierusalim, apoi ducându-se la Constantinopol, ca (mai 
pe urma) sa plece de acolo, îsi pierdea vremea si nu si-a 
împlinit mai repede făgăduinţa sa. Fiindcă, înainte ca 
cineva sa tăgăduiască, trebuie sa chibzuiasca întru sine, 
daca poate sa-si împlinească făgăduinţa. Dar, odată ce a 
făgăduit, nu mai poate sa o încalce, fiindcă (astfel) ispiteş- 
te si îsi râde de Dumnezeu, cum spune Sirah:, ,Mai înainte 
de a făgăduit pregateste-te si nu fi ca omul care ispiteşte 
pe Domnul" (înţelepciunea lui Isus Sirah 18, 23). Si nu 
numai când va îngădui cineva, din interesul sau, dar si 
când părinţii îi vor făgădui pe copiilor (nevârstnici fiind) lui 
Dumnezeu, la vreme de boala sau în vreo primejdie, sa-i 
călugăreasca, si atunci - zic - sunt datori copiii, împreuna 
cu părinţii, sa tina si sa împlinească o atare făgăduinţa, 
aducându-i pe aceştia înaintea lui Dumnezeu, cum a făcut 
Ana cu Samuil, precum porunceşte Dumnezeu la cap. 30 
al Numerilor. Daca însă unii ca aceştia sunt împiedicaţi de 
vreo mare nevoie sa săvârşească, fie închinăciunea la 
Sfântul Mormânt, fie ridicarea de aşezăminte pentru 
ucenici sau mănăstiri, pe care le-au făgăduit, trebuie sa 
socoteşti bine, duhovnice, cu mare chibzuinţă, câte 
cheltuieli si nevointe puteau ei sa folosească pentru 
împlinirea unor atari făgăduinţe ale lor, si astfel sa le ceri 
sa dea sumele acestea la nevoiaşi sau pentru alte fapte 
bune asemănătoare, daca au mijloace. Iar daca nu au, sa 
le ceri sa săvârşească alte lucruri care sa le înlocuiască, 
precum posturi, rugăciuni, metanii si altele. 

Iar celor care s-au făgăduit sa se călugăreasca si apoi 
s-au însurat, trebuie sa le spui, duhovnice, ca si-au călcat 
făgăduinţa si trebuie sa se pocaiasca fata de Dumnezeu. 
Si ca trebuie, si căsătoriţi fiind, sa se nevoiasca cu posturi 
si rugăciuni, si cu asupriri ale trupului, si sa se înfrâneze, 
în ce-i priveşte. Dar si pe soţiile lor, daca este cu putinţa, 
sa le înduplece, cu multe rugăminţi, sa se întelepteasca 
întru aceasta. Iar daca se întâmpla sa le si moara 
nevestele, atunci trebuie sa-si împlinească făgăduinţele si 
sa se facă monahi. Si după aceasta, sa-i sfatuiesti mereu 
sa nu mai facă asemenea juruinte si făgăduieli înaintea lui 
Dumnezeu la orice nevoie care li se întâmpla. Deoarece 
nefiind în stare sa le împlinească, păcătuiesc greu. Vezi 
canonul 19 al sinodului din Anghira si canonul 18 al 
Marelui Vasile, care canonisesc pe cei care făgăduiesc 
sa-si păzească fecioria si apoi încalcă făgăduinţa. 

Cum sa sfătuiască duhovnicul pe desfrânaţi 

Daca spovedeşti desfrânaţi, sau preadesfrânati, pe 
aceştia toţi, duhovnice, trebuie nu numai sa-i mustri, 
îndeobşte, aratându-le ca, prin patimile trupeşti, pierd firea 
înalta a judecaţii si se aseamănă cu dobitoacele cele 
necuvântătoare, ci mai vârtos sa-i faci pe fiecare dintr-însii 
sa-si urască păcatul lor. Trebuie sa le araţi cât de vă- 
tămătoare de suflet sunt desfrâul, preadesfrâul, sodomia, 
împreunarea cu dobitoace si malahia. 

Cât de stricacioasa răutate este desfrâul se arata din 
pricinile care urmează: 1. Ca cine desfrânează îsi vatama 



si îsi strica trupul, pentru ca îl supune la boli numeroase si 
fara leac. Pentru aceasta Apostolul a zis: „Cine se deda 
însă desfrânarii păcătuieşte în însuşi trupul sau" (1 Cor. 6, 
18). Aşadar, daca cel ce săvârşeşte alt păcat este vrăjmaş 
sufletului sau, potrivit cu cuvântul: „Iar cel ce iubeşte 
nedreptatea îsi uraste sufletul sau" (Ps. 10, 5), cel ce 
desfrânează este vrăjmaş încă si al trupului sau. 2. 
Fiindcă cine desfrânează îsi pierde fecioria, care este o 
comoara ce nu are preţ cu care sa fie preţuita si care - 
după ce a fost odată pierduta - nu mai este chip sa se 
redobândească vreodată. „Căzuta ca sa nu se mai scoale 
fecioara lui Israel, trântita sta la pământ si nimeni nu o 
ridica" (Amos 5, 2). 3. Fiindcă desfrâul atât de mult 
întuneca mintea si atât de mult slăbeşte voinţa încât, mai 
mult decât oricare alt păcat, nu-l lasă pe nefericitul faptas 
al lui sa se întoarcă la Dumnezeu si sa se pocaiasca: 
„Faptele lor nu le dau răgaz sa se întoarcă la credinţa în 
Domnul Dumnezeul lor, ca un duh de ticăloşie sălăşluieşte 
în mijlocul lor" (Oseea 5,4). Pentru aceasta, pe drept a zis 
dumnezeiescul Isidor acest înfricoşat cuvânt: „Neamul 
omenesc mai mult este supus diavolului prin desfrâul 
trupului, decât prin vreun alt păcat". 4. Fiindcă desfrâul 
este atât de mult urât lui Dumnezeu, încât numai datorita 
lui a adus în lume acel potop, de n-au mai scăpat alţii, fara 
numai opt oameni si L-a silit sa spună ca S-a căit ca l-a 
făcut pe om: „Si s-a căit Dumnezeu ca a făcut pe om" 
(Fac. 6, 7). 

Preadesfrânatilor spune-le, duhovnice: 1. Ca preades- 
frânarea este un rau atât de mare, încât însuşi Dumnezeu 
porunceşte sa se omoare bărbatul si femeia care teu 
săvârşit. „De se va desfrâna cineva cu femeia măritata, 
adică de se va desfrâna cu femeia aproapelui sau, sa se 
omoare desfrânatul si desfrânata" (Lev. 20, 10) 2. Daca în 
Legea veche preadesfrânarea era o fărădelege atât de 
mare, cu atât mai mult este azi, sub harul Evangheliei, 
când nunta a fost înălţata la cinstea unei Taine. Pentru 
aceasta după cum atunci, Dumnezeu mâniindu-se i-a 
spus lui David ca nenorocirile nu vor lipsi din casa lui, 
pentru preadesfrânarea pe care o făcuse: „Nu se va de- 
părta sabia de deasupra casei tale în veac, pentru ca tu 
M-ai nesocotit pe Mine si ai luat pe femeia lui Urie" (II Regi 
12, 10), asa si acum cu mai multa asprime spune aceasta, 
fiecărui preadesfrânat. 3. Ca fiecare preadesfrânat se nu- 
meşte fiu al morţii, precum singur David i-a spus lui Natan: 
„Precum este adevărat ca Domnul este viu, tot asa este 
de adevărat ca omul care a făcut aceasta este vrednic de 
moarte" (II Regi 12, 5 si 7) ca fiecare răpire si furtişag, 
asemănate cu preadesfrânarea, sunt ca marea de mijloc 
(Mediterana) fata de întreg oceanul, sau ca un om înalt de 
un cot, fata de un uriaş. De aceea si Solomon a spus: „Nu 
este lucru de moarte daca este prins cineva furând..., iar 
preadesfrânatul, din lipsa de minte, îsi aduce pierzanie 
sufletului sau, suferă chinuri si necinste, si ruşinea lui nu 
se va şterge în veac" (Pildele lui Solomon 6, 30-33). 

Iar pentru malahie, cât de mare nenorocire este, caută 
în însemnarea ce urmează celui de al optulea canon al Sf. 
Grigorie al Nişei. 

Cum se canonisesc hulitorii si cei ce jura strâmb 

Celui ce a hulit cu cuvântul sa-i dea canon sa 
mărească pe Dumnezeul pe care L-a necinstit; si tot asa 
sa-i dai si celui ce a jurat strâmb, pe lângă celalalt canon 
pe care îl rânduieşte pentru aceasta Postnicul (canonul 
31), si la amândoi sa li se dea canon sa citească sau sa 
asculte cârti de suflet folositoare, mai cu seama Psaltirea, 
care cuprinde multe cântări de mărire lui Dumnezeu. [...] 

Cum se canonisesc hoţii si cei ce săvârşesc 
nedreptăţi 

Hoţilor si celor ce săvârşesc nedreptăţi (înainte de alt 
canon - al douăzeci si şaptelea al Pustnicului) sa le dai 
canon, duhovnicesc, sa înapoieze lucrul străin pe care I- 



au luat, daca îl mai au, fie la însisi stăpânii lucrului, daca 
trăiesc, fie la rudele lor, daca aceia au murit si anume - fie 
prin mâna duhovnicului, fie al unui alt ins de încredere. Iar 
daca nu-l mai au, sa se întoarcă la cel păgubit si sa-i 
ceara iertare. Iar daca si neamurile lor au murit sa-i spui 
sa-l dea celor lipsiţi. De aceea si Grigorie Cuvântătorul de 
Dumnezeu (Cuvânt la Botez) arata ca nici însuşi Sfântul 
Botez nu poate sa ierte nedreptatea aceea, când poate sa 
se dea înapoi (un lucru) si nu se da. Fiindcă cine răpeşte 
lucru străin si apoi se botează, nu trebuie sa creadă ca 
aceasta răpire a lui a fost iertata, daca lucrul se afla încă 
în mâinile lui si poate sa fie înapoiat; în acest chip, se 
înşeală cât priveşte curăţirea (de păcat), socotind ca prin 
botez se curateste de nedreptate, fara sa fie curăţit. [...] 

Cum se canonisesc desfrânaţii, preadesfrânatii si 
sodomiţii 

Desfrânaţilor si sodomiţilor sa le dai canon: post, 
mâncare uscata, metanii si, mai presus de toate, sa fuga 
de aceia cu care au păcătuit sau sa-i alunge, daca îi tin în 
casele lor. Sa iei aminte bine, duhovnice, sa nu citeşti 
rugăciune de iertăciune nici celor vinovaţi, daca nu vor 
înapoia lucrul străin, nici desfrânaţilor si sodomiţilor daca 
nu-si vor alunga mai întâi din casa lor pe cea sau pe cel 
cu care au păcătuit. Ci chiar daca îti vor făgădui sa facă 
aceasta, tu sa nu-i crezi cu uşurinţa, fiindcă cei mai mulţi 
dintr-însii îsi leapădă făgăduinţa lor si îsi râd de tine, până 
ce îsi capata iertăciunea, precum ne-am si învăţat. Si sa 
ştii si aceasta, duhovnice ca, de multe ori, vei afla multe 
asprimi si greutăţi din partea celor ce tin o desfrânata sau 
un baietan în casa lor, căci aceia te vor ruga, odată, cu 
lacrimi în ochi sa îngădui sa-si aibă fiinţele acelea în casa 
la ei, dar tu sa nu te înduioşezi, aducându-ti aminte de 
cuvântul pe care îl rosteşte Dumnezeu: „Nici săracului sa 
nu-i fi părtinitor la judecata! (Ies. 23, 3). Alteori te vor 
ameninţa ca-ti vor face rau, dar tu sa nu te temi, 
aducându-ti aminte de cuvântul pe care-l grăieşte 
Dumnezeu: „Caută dreptate si iar dreptate" (Deut. 16, 20), 
precum si: „Nu te teme de ocara oamenilor si de batjocura 
lor sa nu te înfricoşezi." (Is. 60, 7). 

Cum se canonisesc cei ce învinuiesc fara temei si 
cei răutăcioşi 

Celor ce învinuiesc pe nedrept si defăimătorilor sa le 
dai canon, duhovnice, sa meargă ei însisi la locul unde au 
clevetit si sa spună ca minciuni au grăit împotriva fratelui 
lor. Iar de nu vor merge singuri, măcar printr-un al treilea 
ins sa mărturisească cum ca au minţit sau sa trimită 
scrisoare de tăgada a defăimării lor, în chip fatis sau în 
taina. Celor răutăcioşi si care poarta duşmănie sa le dai 
canon sa se împace între dânşii, la aminte bine, 
duhovnice, sa nu citeşti rugăciune de iertăciune nici celor 
răutăcioşi până ce nu fac pace. Si spune-le cele ce 
urmează ca sa se împace: Cum, adică, Duhul Sfânt le 
spune: „Caile celor ce nu uita râul, duc spre moarte" (Pilde 
12, 18) si, iarasi, „Cel ce tine minte râul este fara de Lege" 
(Pildele lui Solomon 21, 24). Si loan Bogoslovul zice: 
„Oricine uraste pe fratele sau este ucigaş de oameni" (1 
In. 3, 15). Ca, de nu-l vor ierta pe duşmanul lor, nu pot sa 
rostească „Tatăl nostru", fiindcă nu iartă greşiţilor - 
greşelile lor, cum sta scris în „Tatăl nostru". Ca 
Dumnezeu, cu suferinţe va sa ceara datoria si acelora 
cărora le-au fost iertate de El păcatele, după pilda slujito- 
rului care era dator cu zece mii de talanti. Fiindcă 
îndatorirea poruncii cea pentru dragoste, îi sileşte, nu 
numai sa nu se răzbune, dar nici sa urască, întru nimic, pe 
aproapele lor, nici cu cugetul, după cuvântul: „Sa nu 
duşmăneşti pe fratele tau în inima ta" (Lev. 19, 17). Si ca, 
atunci când se vor împacă cu duşmanul lor, se va uşura si 
se va bucura inima lor. 

Povesteste-le lor, duhovnice, pilda Domnului, Care se 
ruga pe cruce pentru cei ce l-au răstignit, pilda Sfântului 



Ştefan, întâiul mucenic, care se ruga pentru cei ce l-au 
lovit cu pietre. [...] în sfârşit, se cade, duhovnice, sa-l 
sfatuiesti pe cel care făcuse începătura duşmăniei, sa 
meargă si sa cada de multe ori înaintea celui pe care l-a 
stârnit, până ce îl va face sa-l ierte, cum grăieşte dumne- 
zeiescul Gura de Aur: „Sa nu-mi spună cineva ca l-am 
rugat odată si de doua ori si nu m-a primit. Daca facem 
aceasta cu inima deschisa, sa nu încetam, până ce, 
biruindu-l cu multa (noastră) stăruinţa, nu-l vom trage de 
partea noastră si nu-l vom îndepărta de ura care ne-o 
poarta." (Cuvântul XXVIII la Facere). [...] 

Cum se canonisesc ucigaşi i 

Ucigaşului sa-i dai pe lângă canonul XX al Postnicului, 
sa răscumpere si un rob, daca are putinţe (după Simeon 
al Tesalonicului, întrebarea LXXII), ca sa fie un suflet în 
locul unui suflet. Iar daca o femeie a lepădat pruncul, sa-i 
dai canon sa crească un prunc sărman, daca are mijloace, 
potrivit cu acelaşi Simeon (tot acolo), despre care vezi si 
canonul XXII al Postnicului. 

Spune-i, duhovnice, ucigaşului ca, precum, întru tot 
Prea Sfinţitul Patriarh Atanasie si împăratul Andronic 
hotărăsc (Vlastaris, lit F, cap. VIII), trebuie ca acesta sa-si 
împartă averea la fiecare din copiii pe care-i are, si o parte 
sa se dea la cel mort, adică nevestei lui si orfanilor, daca-i 
are. Iar daca nu-i are, trebuie sa dea pomeni si milostenii 
pentru sufletul celui ucis. Si sa roage pe Dumnezeu, din 
tot sufletul, sa-l ierte si, astfel, prin acestea, sa facă sa 
tacă strigatul pe care îl face sângele celui ucis si care cere 
răzbunare împotriva lui, si sa împiedice înfricoşatele 
pedepse care sunt pregătite pentru el, atât pe cele 
veşnice, cât si pe cele vremelnice. Fiindcă: „De va varsă 
cineva sânge omenesc, sângele aceluia de mâna de om se 
va varsă" (Fac. 9, 6). 

Iar ca sa araţi si ucigaşului, pe scurt, cât de mare este 
păcatul sau, spune-i: 1) ca, dintre toate răutăţile care se 
fac aproapelui, cea mai mare si mai de frunte este omorul. 
2) ca cel ce ucide răpeşte puterea de la Dumnezeu, care 
este Domnul vieţii si al morţii si 3) ca cel ce ucide un om, 
săvârşeşte mai mare păcat decât daca ar fi pârjolit si 
stricat toate câmpiile cele întinse, toate roadele 
pământului, toate dobitoacele, toţi copacii lumii, toate 
casele oraşelor si satelor. Fiindcă ucigând un om, el a ucis 
pe împăratul a toata făptura, cel înscăunat de Dumnezeu. 

Cum se canonisesc bolnavii foarte bătrâni 

Daca, din întâmplare, se va afla cineva bolnav si foarte 
bătrân, ca nu poate împlini canonul trupesc pe care îl 
rânduieşte dumnezeiescul Postnic, acestuia poţi sa-i dai, 
duhovnice, alt canon duhovnicesc: al rugăciunii, al citirii de 
cârti folositoare sufletului si â milosteniei, trupeşti sau 
sufleteşti (vezi la începutul acestui capitol), dar nu si sa-i 
dai pogoramânt la anii de îndepărtare de la împărtăşanie, 
cei rânduiţi de Postnic. (Sfântul Nicodim Aghioritul, Carte foarte 
folositoare de suflet, Editura Episcopiei Râmnicu- Vâlcea). 

Sfîntul Paisie de la Neamţ (t 1794) zice: „Va spun si 
aceasta ca eu am căutat cu rîvna în toate sfintele canoa- 
ne, daca nu cumva se găsesc oarecare epitimii fara înde- 
părtarea de_ la împărtăşirea cu Sfintele Taine, dar n-am 
putut găsi. însă este prea înfricoşata si înspaimîntatoare 
certarea pusa asupra preoţilor, care îndrăznesc sa împăr- 
tăşească pe cei opriţi de sfintele canoane. Pe amîndoi 
Biserica îi aseamănă cu luda vînzatorul". {Vieţile Sfinţilor pe 
luna Noimbrie, Editura Episcopie Romanului si Huşilor, 1993) 

CITIŢI CU LUARE AMINTE, DE MAI MULTE ORI, CU-VINTELE 
SFINŢILOR PĂRINŢI, LUAŢI AMINTE LA CE NE SFĂTUIESC, SI 
PUNETI-LE ÎN FAPTA! 



